Man gevonnis vir baba se verkragting, moord | Maroela Media
Man gevonnis vir baba se verkragting, moord
'n 29-jarige man het Dinsdag emosieloos in die beskuldigdebank van die hooggeregshof in Johannesburg gestaan toe hy gevonnis is vir die verkragting van en moord op 'n 14 maande oue babadogtertjie.
Die man het die kind en haar ma in September 2015 in Tembisa ontvoer, waarna hy die baba in 'n veld verkrag en vermoor het. Hy is twee lewenslange vonnisse hiervoor opgelê. Hy is ook tot 'n bykomende tien jaar tronkstraf gevonnis wat gelyklopend met sy ander vonnisse uitgedien sal word.
"Die manier waarop hierdie misdade gepleeg is, toon dat die beskuldigde geensins omgegee het vir die baba nie en haar liggaam sommer net so in 'n veld gelaat het. Wat hy gedoen het, was brutaal," het regter Bashier Vally tydens vonnisoplegging gesê.
Die beskuldigde, wat oorspronklik van KwaZulu-Natal af kom, het vroeg skool verlaat en later 'n taxibestuurder in Johannesburg geword. Vally het gesê die man kon geen versagtende omstandighede toon waarom die hof van die minimum voorgeskrewe vonnisse moet afwyk nie.
"Hy hou vol dat hy nie die misdade gepleeg het nie en toon geen berou nie. Hy is in 2008 aan huisbraak skuldig bevind," het die regter gesê.
Die baba se ma en 'n maatskaplike werker het ter verswaring van vonnis getuig. Die ma het gesê sy is getraumatiseerd en kan nooit die beeld uit haar geheue wis van haar babadogtertjie se kaal liggaam in die veld nie. "Die ma word steeds elke dag deur hierdie beeld gepynig," het Vally gesê.
Geliefde onnie sterf saam met vier honde
Bylmoorde: 'Marli se lewe sal nooit weer dieselfde wees'
Liberale waardes bepaal dat die man nie beledig of sleg behandel moet word nie. Liberale waardes het tot die opkoms van anargie gelei want misdadigers soos die se regte moet eerbiedig word.
Ontvoer en hy is 'n taxidrywer.
Word daar enigsins vooraf kriminele rekords nagegaan wanneer mense publieke vervoerdienste lewer??
Is die lisensie waarvoor publieke vervoermense kwalifiseer MEER as net die gewone lisensie of betaal mens net meer of die PDP te kry???
Hoe word die sielkundige staat van die drywers met meer as 10 menselewens per rit, bepaal voordat hul hierdie werk mag doen?